stanford-oval/wikipedia huggingface dataset:
ทริลเลอร์ (อัลบั้ม)

ทริลเลอร์ (อังกฤษ: Thriller) เป็นผลงานสตูดิโออัลบั้มชุดที่ 6 ของนักร้องชาวอเมริกันไมเคิล แจ็กสัน ออกจำหน่ายเมื่อวันที่ 30 พฤศจิกายน พ.ศ. 2525 โดยค่ายอีพิก ถือเป็นอัลบั้มที่ประสบความสำเร็จทั้งทางด้านเสียงวิจารณ์และยอดขายกว่าอัลบั้ม ออฟเดอะวอลล์ อัลบั้มก่อนหน้านี้ในปี พ.ศ. 2522 อัลบั้ม ทริลเลอร์ มีองค์ประกอบแนวเพลงหลายแนวคล้ายกับอัลบั้ม ออฟเดอะวอลล์ อาทิเพลงแนวฟังก์ ดิสโก้ ดนตรีโซล ซอฟต์ร็อก อาร์แอนด์บีและป็อป อย่างไรก็ตาม เนื้อเพลงจะค่อนข้างมืดหม่นกว่า และยังพูดการหวาดระแวงและสิ่งเหลือเชื่อทางธรรมชาติ มีการบันทึกเสียงระหว่างเดือนเมษายนและพฤศจิกายน พ.ศ. 2525 ที่เวสต์เลกเรคคอร์ดิงสตูดิโอในลอสแอนเจลิส รัฐแคลิฟอร์เนียด้วยต้นทุนในการผลิตกว่า 750,000 ดอลลาร์สหรัฐ และได้รับการสนับสนุนจากโปรดิวเซอร์ควินซี โจนส์ อัลบั้มนี้ได้จัดอันดับหนึ่งอยู่ในอันดับอัลบั้มเพลงทั่วโลกยอดขายสูงสุดตลอดกาล
ด้วไมเคิลเอง ประพันธ์เพลงทั้งหมด 4 เพลงจากเพลง 9 เพลงในอัลบั้ม หลังการออกจำหน่าย มีซิงเกิลแรกคือ "เดอะเกิร์ลอิสมายด์" มีนักวิจารณ์บางคนคิดว่า ทริลเลอร์ จะไม่โด่งดังมาก จนกระทั่งการออกเผยแพร่เพลง "บิลลี จีน" เป็นซิงเกิลที่ 2 ทำให้อัลบั้มขึ้นอันดับ 1 มากมายหลายประเทศในขณะนั้น อัลบั้มขายได้หลายล้านชุดทั่วโลกในสัปดาห์เดียว แม้ผ่านไปหลายปี ทริลเลอร์ ก็ยังคงเป็นอัลบั้มที่ขายดีที่สุดตลอดกาล โดยมียอดขายอยู่ระหว่างที่ 100-110 ล้านชุดทั่วโลก ในสหรัฐอเมริกาก็ถือเป็นอัลบั้มที่ขายดีที่สุดและได้กลายเป็นอัลบั้มแรกที่ได้รับการรับรางวัลทองคำขาว 32 ครั้ง  อัลบั้มนี้ได้นำเพลงมาออกเผยแพร่เป็นซิงเกิลถึง 7 เพลงจาก 9 เพลง และทั้งหมดติด 1 ใน 10 อันดับของ บิลบอร์ด ฮอต 100 อัลบั้มนี้ทำลายสถิติรางวัลแกรมมี่ด้วยการคว้ารางวัลกว่า 8 รางวัลในงานประกาศผล ปี ค.ศ. 1984 โดยได้รับรางวัลจากประเภทแนวเพลงที่แตกต่างกัน 3 แนวคือ ป๊อป อาร์แอนด์บีและร็อก รวมถึงอัลบั้มยอดเยี่ยมแห่งปี
อัลบั้ม ทริลเลอร์ทำให้ฐานะของแจ็กสันเป็นที่โดดเด่นในฐานะป็อปสตาร์ และยังเป็นสิ่งที่ทำลายความเป็นคนขาว-คนดำออกไป ผ่านทางสถานีโทรทัศน์ช่องเอ็มทีวี และจากการที่เขาพบปะกับประธานาธิบดีโรนัลด์ เรแกน ณ ทำเนียบขาว อัลบั้มนี้ถือเป็นหนึ่งในอัลบั้มแรกๆ ที่มีการใช้มิวสิกวิดีโอในการประชาสัมพันธ์และประสบความสำเร็จอย่างมาก มิวสิกวิดีโอเพลง "ทริลเลอร์", "บิลลี จีน" และ "บีตอิต" ได้รับการเปิดบ่อยครั้งทางช่องเอ็มทีวี ต่อมาในปี พ.ศ. 2544 อัลบั้มนี้ได้นำมาออกจำหน่ายอีกครั้งโดยเพิ่มส่วนเสียงสัมภาษณ์ เดโม และเพิ่มเพลง "ซัมวันอินเดอะดาร์ก" ที่เป็นเพลงที่ได้รับรางวัลแกรมมี่จากภาพยนตร์เรื่อง อี.ที. เพื่อนรัก ในปี พ.ศ. 2551 อัลบั้มกลับมาวางขายในโอกาสครบรอบ 25 ปีของไมเคิลในชื่อ ทริลเลอร์ 25 ประกอบด้วยเพลงรีมิกซ์ร่วมกับศิลปินร่วมสมัย, เพลงที่ไม่เคยออกจำหน่ายและดีวีดี
ทริลเลอร์ ได้รับการจัดอันดับที่ 20 จากนิตยสาร โรลลิงสโตน ในการจัดอันดับ 500 อัลบั้มที่ยอดเยี่ยมที่สุดตลอดกาล ซึ่งจัดขึ้นในปี พ.ศ. 2546 และยังได้รับการจัดอันดับในสมาคมผู้ค้าแผ่นเสียงแห่งชาติ (National Association of Recording Merchandisers) ของสหรัฐอเมริกาในอันดับที่ 3 ในหัวข้อ Definitive 200 Albums of All Time นอกจากนี้อัลบั้ม ทริลเลอร์ ยังได้รับการเก็บรักษา ณ หอสมุดรัฐสภาอเมริกัน ในฐานะเป็นความโดดเด่นทางวัฒนธรรม และมิวสิกวิดีโอเพลง ทริลเลอร์ ยังได้รับการขึ้นทะเบียนภาพยนตร์อนุรักษ์ของคณะกรรมการแห่งชาติในฐานะ วัฒนธรรมภาพยนตร์ที่สำคัญในประวัติศาสตร์
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Wanna Be Startin' Somethin'" | Michael Jackson | 6:02 |
| 2. | "Baby Be Mine" | Rod Temperton | 4:20 |
| 3. | "The Girl Is Mine" (with Paul McCartney) | Michael Jackson | 3:41 |
| 4. | "Thriller" | Rod Temperton | 5:57 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Beat It" | Michael Jackson | 4:17 |
| 2. | "Billie Jean" | Michael Jackson | 4:54 |
| 3. | "Human Nature" | Steve Porcaro, John Bettis | 4:05 |
| 4. | "P.Y.T. (Pretty Young Thing)" | James Ingram, Quincy Jones | 3:58 |
| 5. | "The Lady in My Life" | Rod Temperton | 4:58 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 10. | "Interview with Quincy Jones #1" |   | 2:19 |
| 11. | "Someone in the Dark" | Alan Bergman, Marilyn Bergman, Rod Temperton | 4:47 |
| 12. | "Interview with Quincy Jones #2" |   | 2:04 |
| 13. | "Billie Jean" (Home Demo from 1981) | Michael Jackson | 2:20 |
| 14. | "Interview with Quincy Jones #3" |   | 3:10 |
| 15. | "Interview with Rod Temperton #1" |   | 4:03 |
| 16. | "Interview with Quincy Jones #4" |   | 1:32 |
| 17. | "Voice-Over Session from Thriller" |   | 2:52 |
| 18. | "Interview with Rod Temperton #2" |   | 1:56 |
| 19. | "Interview with Quincy Jones #5" |   | 2:01 |
| 20. | "Carousel" | Michael Sembello | 1:49 |
| 21. | "Interview with Quincy Jones #6" |   | 1:17 |
ทราเวล แชนแนล ไทยแลนด์

| --- | --- |
ประเทศ:  ไทย
พื้นที่แพร่ภาพ:  ไทย
เครือข่าย: สถานีโทรทัศน์
คำขวัญ: Life is Travel เพราะชีวิตคือการเดินทาง
สำนักงานใหญ่: 48/27 อาคารปรีชาคอมเพล็กซ์ ซอยรุ่งเรือง ถนนรัชดาภิเษก แขวงสามเสนนอก เขตห้วยขวาง กรุงเทพมหานคร 10310
ความเป็นเจ้าของ
เจ้าของ: บริษัท ทราเวล แชนแนล คอร์ปอเรชั่น จำกัด
ประวัติ
เริ่มออกอากาศ: 1 มกราคม พ.ศ. 2554
ยุติออกอากาศ: 16 พฤศจิกายน พ.ศ. 2561
ออกอากาศ

ทีวีดาวเทียม
ทรูวิชั่นส์: ช่อง 364 และ ช่อง 72
 
ทราเวล แชนแนล ไทยแลนด์ (อังกฤษ: Travel Channel Thailand) เป็นช่องรายการท่องเที่ยวออกอากาศทางทรูวิชั่นส์ บริหารงานโดย บริษัท ทราเวล แชนแนล คอร์ปอเรชั่น จำกัด เริ่มออกอากาศครั้งแรกวันที่ 1 มกราคม พ.ศ. 2554
Travel Channel Thailand ได้ให้ต้นกำเนิดคำว่า "TC" ในประเทศไทย ย่อมาจากคำว่า Travel Companion ซึ่งหมายความว่า "เพื่อนร่วมเดินทาง"
ปัจจุบันทราเวล แชนแนล ไทยแลนด์ ได้ยุติการแพร่ภาพออกอากาศทุกช่องทาง นับตั้งแต่วันที่ 16 พฤศจิกายน 2561 เป็นต้นไป
ช่องทางรับชม

ทรูวิชั่นส์ ช่องหมายเลข 364 และ ช่องหมายเลข 72
www.travelchannel.co.th เก็บถาวร 2013-07-27 ที่ เวย์แบ็กแมชชีน
รายการที่ออกอากาศในปัจจุบัน

คลิกไปเที่ยวไป
Boarding Pass
Grab Life
เที่ยวนี้ขอเมาท์
สินเจริญฉิ่งฉับทัวร์
Googo
ทำไมไทยแลนด์
The Insider
Guitar Road
กินเที่ยว Around the world
ก๊วนชวนเที่ยว
Flavors Time
Family Day
Go Around
Globe Venture
Trail Finder
รายการที่ออกอากาศในอดีต

Girl Friend
ฝรั่ง ป๊อก ป๊อก
Hang Over Thailand
Saro Go
มอสกินซ่า
ปลาช่อนลุยสวน
เมืองไทยดอตคอม
LikeSara on the way
Fashion Destination On Tour
Across the World
The X Hunter
ชานไม้ชายเขา
Weird Traveler Thailand
Artventure
Check in Now
The Animal Lulla
ทริปเปิ้ลดี feat. SOULHEAD

"ทริปเปิ้ลดี ฟีเจอริ่ง โซลเฮด" (ญี่ปุ่น: トリプルディー・フィーチャリング・ソウルヘッド; โรมาจิ: Toripurudi Ficharingu Souruheddo; ทับศัพท์: D.D.D. feat. SOULHEAD) เป็นซิงเกิลหมายเลข 03 หรือซิงเกิลที่ 21 ของคุมิ โคดะ เป็น 1 ใน 12 ซิงเกิลของโครงการ "12 ซิงเกิล 12 สัปดาห์"  ออกจำหน่ายในวันที่ 21 ธันวาคม พ.ศ. 2548 เปิดตัวที่อันดับที่ 5 ของชาร์ตออริกอนด้วยยอดขาย 42,548 ชุด  โดยจำกัดจำนวนแค่ 5 หมื่นชุดเท่านั้น  โดยเพลง "ทริปเปิ้ลดี" ได้ร่วมร้องกับวงโซลเฮด
เพลง "ทริปเปิ้ลดี" ย่อมาจากคำว่า "Diamond Diamond Diamond"  โดยรูปแบบของมิวสิกวิดีโออยู่ที่เพชรเม็ดงามทั้ง 3 คน  ซึ่งแนวเพลงของเพลงนี้ออกแนวร็อกผสมผสานกับแนวอาร์แอนด์บี  และนอกจากนี้ยังมีเพลงด้านกลับที่ชื่อว่า "เอ็กซ์เอ็กซ์เอ็กซ์" (อังกฤษ: Xxx) ออกมาในลักษณะดับเบิล เอ ไซด์ซิงเกิลที่ชื่อว่า "เพรย์ / เอ็กซ์เอ็กซ์เอ็กซ์" ออกจำหน่ายเมื่อวันที่ 1 กุมภาพันธ์  [[พ.ศ. 2549
เพลง "ทริปเปิ้ลดี" เป็นเพลงประกอบโฆษณาของซูซูกิและเชฟโรเลต  และนอกจากนี้ซิงเกิล "ทริปเปิ้ลดี" ยังออกจำหน่ายในสหราชอาณาจักรอีกด้วย
ธีมของปกซิงเกิล "ทริปเปิ้ลดี" คือ การแต่งกายด้วยชุดหนังตามแฟชั่นของสหราชอาณาจักร
รายชื่อเพลง

D.D.D. feat. SOULHEAD
D.D.D. feat. SOULHEAD -Instrumental-
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 21 ธันวาคม พ.ศ. 2548 | Oricon Daily Charts | #2 |  |  |  |
| 21 ธันวาคม พ.ศ. 2548 | Oricon Weekly Charts | #5 | 42,548 | 48,036 | 3 สัปดาห์ |
| 21 ธันวาคม พ.ศ. 2548 | Oricon Monthly Charts |  |  | 48,036 |  |
| 21 ธันวาคม พ.ศ. 2548 | Oricon Yearly Charts | #188 |  | 48,036 |  |

| ด ค กผลงานโดย คุมิ โคดะ |
| --- | --- |
Affection: TAKE BACK • Trust Your Love • COLOR OF SOUL • So Into You
grow into one: Love across the ocean • M·a·z·e • Real Emotion / 1000 โนะ โคโตบะ
feel my mind: COME WITH ME    •   Gentle Words    •   Crazy 4 U
secret: LOVE & HONEY    •   Chase    •   คิเซคิ    •   Hands    •   Hot Stuff feat.KM-MARKIT
BEST ~first things~: Butterfly    •   Flower    •   Promise / Star
BEST ~second session~: You    •    Birthday Eve    •   D.D.D. feat. SOULHEAD    •   Shake It Up    •   Lies    •   Feel    •   Candy feat. Mr.Blistah    •   No Regret    •   อิมาสุกุโฮชิอิ    •   Kamen    •   WIND    •   Someday / Boys♡Girls
Black Cherry: โคอิโนะทสึโบมิ    •   4 hot wave    •   ยูเมโนะอุตะ / ฟูตาริเดะ...    •   Cherry Girl / อุนเมย์
Kingdom: BUT / ไอโช    •   FREAKY    •   ไอโนะอุตะ    •   LAST ANGEL feat. โทโฮชินกิ    •   Anytime
TRICK: MOON     •   TABOO •   stay with me
BEST ~third universe~ & 8th AL "UNIVERSE: It's All Love! •   3 SPLASH  • Alive / Physical thing • Can We Go Back
Dejavu: Gossip Candy   •   สึคิเดะ สึคิเดะ สึคิเดะ / อะนะตะดะเคะกะ   •   POP DIVA
JAPONESQUE: 4 TIMES   •   ไอโวะโทะเมะนะอิเดะ   •   Love Me Back
ซิงเกิล: Go to the top
ดิจิตอลซิงเกิล: Get It On
คอแลบอเรชันซิงเกิล: the meaning of peace   • Switch/I Only Want to Be with You    •   Won't Be Long
ดูเพิ่มเติม: ผลงานเพลงทั้งหมด
ทฤษฎีการรวมแรงครั้งใหญ่

ทฤษฎีการรวมแรงครั้งใหญ่ (อังกฤษ: Grand Unified Theory หรือ GUT) เป็นทฤษฎีทางฟิสิกส์ที่อ้างอิงแบบจำลองหลายแบบที่คล้ายคลึงกันในการศึกษาฟิสิกส์อนุภาคที่ระดับพลังงานสูง โดยที่อันตรกิริยาพื้นฐาน 3 อย่างในแบบจำลองมาตรฐาน สามารถควบรวมกันได้ตามทฤษฎีเกจ (Guage Theory) ได้แก่ แรงแม่เหล็กไฟฟ้า อันตรกิริยาอย่างเข้ม และอันตรกิริยาอย่างอ่อน แทนที่จะต้องแบ่งแยกการพิจารณาออกเป็นสามแบบที่แตกต่างกัน
การรวมแรงนี้มีความเป็นไปได้เนื่องจากระดับพลังงานที่ขึ้นอยู่กับค่าองค์ประกอบต่างๆ ในทฤษฎีสนามควอนตัม เรียกชื่อว่า renormalization group running ซึ่งจะยินยอมให้ค่าองค์ประกอบที่แตกต่างกันอย่างมากสามารถเปลี่ยนรูปไปที่ระดับพลังงานที่สูงมากยิ่งขึ้น โดยประมาณที่  10^{14} GeV และระดับพลังงานของพลังค์ จากคุณสมบัตินี้ สถานการณ์จำลองของการรวมแรงในทางกายภาพจึงไม่สามารถหยั่งตรวจได้โดยตรงจากเครื่องชนอนุภาค แต่จะต้องตรวจผ่านการสังเกตการณ์ทางอ้อม เช่น การสลายตัวของโปรตอน หรือคุณสมบัติบางอย่างของนิวตริโน
ทฤษฎีการรวมแรงครั้งใหญ่นี้ ยังมิได้รวมไปถึงการควบรวมอันตรกิริยาตามแบบจำลองมาตรฐานเข้ากับแรงโน้มถ่วงควอนตัม มีการคาดการณ์ว่าอาจเป็นไปได้ที่จะรวมเอา แรงโน้มถ่วง เข้ากับอันตรกิริยาทั้งสามอย่างตามทฤษฎีเกจ เพื่อให้กลายเป็น ทฤษฎีแห่งสรรพสิ่ง (Theory of everything)
ทฤษฎีของลามาร์ก

ทฤษฎีของลามาร์ก (อังกฤษ: Lamarkism, Lamarckian inheritance) คือแนวคิดที่ว่าสิ่งมีชีวิตสามารถถ่ายทอดลักษณะที่ได้รับมาใหม่ไปยั่งรุ่นลูกได้ ตั้งชื่อตามนักชีววิทยาชาวฝรั่งเศส Jean-Baptiste Lamarck
ขณะที่ Charles Darwin เสนอแนวคิดเกี่ยวกับวิวัฒนาการโดยการคัดเลือกจากธรรมชาติลงในหนังสือ On the Origin of Species ดาร์วินก็ยังไม่ตัดแนวคิดนี้ โดยเรียกว่า การถ่ายทอดโดยการใช้และไม่ใช้ (use and disuse inheritance) แต่ปฏิเสธแง่มุมอื่นของทฤษฎี
ต่อมาเมื่อพันธุศาสตร์แบบเมนเดลพัฒนามากขึ้น ทำให้แนวคิดว่าด้วยการถ่ายทอดลักษณะที่ได้รับมาใหม่ถูกเลิกเชื่อไป
ทรูโอดอน

| ทรูโอดอน ช่วงเวลาที่มีชีวิตอยู่: Late Cretaceous, 77> 5–76.5Ma  PreꞒ Ꞓ O S D C P T J K Pg N  ↓   |
| --- | --- |

ภาพประกอบของตัวอย่างฟัน T. formosus

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับใหญ่:: Dinosauria
อันดับ:: Saurischia
อันดับย่อย:: Theropoda
วงศ์:: Troodontidae
สกุล:: Troodon Leidy, 1856

ชนิดต้นแบบ
†Troodon formosus Leidy, 1856
ทรูโอดอน (อังกฤษ: Troodon หรือ Troödon) เป็น ไดโนเสาร์ กินเนื้อที่จัดว่าเป็นไดโนเสาร์ทีมีความฉลาดมากที่สุด  ไดโนเสาร์ทรูโอดอนเป็นไดโนเสาร์ที่มีชีวิตอยู่ใน ช่วงยุคครีเตเชียสตอนปลาย พบได้ ในประเทศสหรัฐอเมริกาและประเทศแคนาดา ไดโนเสาร์ทรูโอดอนจัดว่าเป็นไดโนเสาร์ที่มีขนาดเล็กกว่า ไดโนเสาร์พันธุ์อื่น ๆ เพราะโครงสร้างที่บอบบาง ลำตัวมีความยาวประมาณ 1.8 เมตร ข้างกะโหลกศีรษะของมัน ค่อนข้างแตกต่างจากไดโนเสาร์พันธุ์อื่น ๆ เพราะบริเวณด้านหลังและด้านข้างของจมูก จะมีโครงกระดูกแหลมโผล่ออกมา ฟันมีลักษณะแหลมและเป็นซี่เล็ก ๆ ตาโต ทำให้สามารถ มองเห็นวัตถุต่าง ๆ ได้ดี มีนิ้วมือสำหรับตะครุบ
ด้วยความฉลาดและมีนิ้วมือสำหรับตะครุบ ในปี ค.ศ. 1982 นักวิทยาศาสตร์ชาวอเมริกัน เดล รัสเซล์ ได้ตั้งทฤษฎีแบบสุดน่าเชื่อว่าทรูโอดอนอาจจะวิวัฒนาการต่อมาจนกลายเป็นนกในปัจจุบันได้
ทริกช็อต (ตัวละคร)

| ทริกช็อต |
| --- | --- |
ทริกช็อต (ขวา) ตามที่ปรากฎบนปกของโซโลอเวนเจอร์ส เล่ม 5 (ฉบับเมษายน ค.ศ. 1988) ภาพโดยเอ็ม. ดี. ไบรต์
ข้อมูลการจัดพิมพ์
ผู้จัดพิมพ์: มาร์เวลคอมิกส์
ปรากฏตัวครั้งแรก: โซโลอเวนเจอร์ส เล่ม 1 (ธันวาคม ค.ศ. 1987)
สร้างสรรค์โดย: ทอม เดอฟัลโก (นักเขียน) มาร์ก ไบรต์ (ศิลปิน)
ข้อมูลในเรื่อง
ชื่อจริง: บัก ชิสเซิล์ม
สังกัดทีม: ซีเครตเอมไพร์
ความสามารถ: นักธนูที่มีทักษะสูง ใช้กลอุบายลูกธนูได้หลากหลาย
ทริกช็อต (อังกฤษ: Trick Shot) หรือ บัก ชิสเซิล์ม (อังกฤษ: Buck Chisholm) เป็นตัวร้ายที่มีพลังพิเศษในจักรวาลมาร์เวลคอมิกส์ เขาปรากฏตัวครั้งแรกในโซโลอเวนเจอร์ส เล่ม 1 (ฉบับธันวาคม ค.ศ. 1987) รวมทั้งได้รับการสร้างสรรค์โดยทอม เดอฟัลโก และมาร์ก ไบรต์ ซึ่งบทนำของทริกช็อตเป็นการย้อนกลับไปสู่ต้นกำเนิดของฮอว์กอาย โดยอธิบายว่าตัวละครนี้กลายมาเป็นนักธนูผู้มีความสามารถได้อย่างไร
ประวัติการตีพิมพ์

ทริกช็อตได้ปรากฏตัวในฐานะทั้งศัตรูและพันธมิตรของฮอว์กอายในโซโลอเวนเจอร์ส เล่ม 1 ถึง 5 (ค.ศ. 1987), อเวนเจอร์สสปอตไลต์ เล่ม 23 ถึง 25 (ค.ศ. 1989), ฮอว์กอาย ฉบับที่ 2 เล่ม 1 ถึง 4 (ค.ศ. 1994), ฮอว์กอาย ฉบับที่ 3 เล่ม 2, 3 และ 5 (ค.ศ. 2004) รวมถึงฮอว์กอาย: ไบลน์สปอต เล่ม 1 (ค.ศ. 2011) นอกจากนี้ ทริกช็อตยังปรากฏในบทบาทรองในกัปตันอเมริกา เล่ม 411 ถึง 414 (ค.ศ. 1993)
ประวัติตัวละคร

บัก ชิสเซิล์ม เป็นสมาชิกของคาร์สันคาร์นิวัลออฟแทรเวลลิงวันเดอส์ โดยชิสเซิล์มได้ใช้ชื่อทริกช็อตในการแสดงยิงธนู ซึ่งเป็นหนึ่งในกิจกรรมเด่นของงานคาร์นิวัล เขายังเป็นนักต้มตุ๋นตัวยงที่มีปัญหาเรื่องการดื่มเหล้า และฌัก ดูเกน ซึ่งเป็นสมาชิกคู่แข่งของงานคาร์นิวัลดังกล่าว ได้ชนะเงินจำนวนมากจากชิสเซิล์มจากการเล่นโป๊กเกอร์ ซึ่งดูเกนตกลงที่จะลืมเรื่องหนี้สินหากชิสเซิล์มตกลงที่จะสอนลูกศิษย์ตัวน้อยของเขาให้ใช้ธนูและลูกศร (ในความพยายามที่จะเพิ่มความตื่นเต้นใหม่ให้แก่การแสดงซอดส์แมนที่ล้มเหลวของดูเกน) ชิสเซิล์มจึงรับชายหนุ่มชื่อคลินต์ บาร์ตัน ไว้ภายใต้การดูแลและสอนศิลปะการยิงธนูให้แก่เขา ต่อมา คลินต์วัยหนุ่มก็ได้ค้นพบว่าดูเกนกำลังขโมยเงินจากคนจ่ายเงินของงานคาร์นิวัล เขาพยายามที่จะส่งพี่เลี้้ยงของเขาสู่ฝ่ายกฎหมาย แต่ดูเกนก็สามารถจับเขาไว้ก่อนที่เขาจะทำได้ ซึ่งในขณะที่ดูเกนกำลังจะทำให้คลินต์เงียบไป ชิสเซิล์ม (และบาร์นีย์ ผู้เป็นพี่ชายของคลินต์) ได้ช่วยเด็กชายคนนั้นไว้และตกลงที่จะเป็นพี่เลี้้ยงคนใหม่ของเขา
ในภายหลัง ชิสเซิล์มพยายามโน้มน้าวให้คลินต์ช่วยเขาปล้นคฤหาสน์ของอาชญากรผู้มั่งคั่ง โดยระหว่างการปล้นดังกล่าว คลินต์ได้ยิงธนูใส่เจ้าหน้าที่รักษาความปลอดภัยคนหนึ่ง แล้วในไม่ช้าเขาก็ได้พบว่าเจ้าหน้าที่รักษาความปลอดภัยที่ได้รับบาดเจ็บคือบาร์นีย์ ผู้เป็นพี่ชายของเขา คลินต์ปฏิเสธที่จะอยู่ห่างจากพี่ชายของเขา ซึ่งทำให้ชิสเซิล์มโกรธมาก เมื่อเห็นว่าการกระทำนี้เป็นการทรยศต่อตนเอง ชิสเซิล์มจึงยิงธนูไปที่ไหล่ของคลินต์ เขากล่าวว่าถ้าเขาเห็นคลินต์อีกครั้งเขาจะลงมือสังหาร กระทั่งชิสเซิล์มได้กลายเป็นทหารรับจ้างและตัวร้ายที่มีพลังพิเศษที่รู้จักกันในชื่อทริกช็อต
แหล่งข้อมูลอื่น

Trick Shot at Marvel.com
แม่แบบ:Marvunapp
| ด ค กฮอคอาย |
| --- | --- |
 Stan Lee  Don Heck 
ตัวละคร:  คลินต์ บาร์ตัน Goliath  Ronin  เคท บิชอป  บาร์นีย์ บาร์ตัน  บูลส์อาย 
Affiliations:  Avengers  Defenders  S.H.I.E.L.D.  Thunderbolts 
Supporting characters:  Black Widow  Dominic Fortune  Mockingbird 
Enemies:  Barney Barton  Baron Zemo  Circus of Crime  Crossfire  Death-Throws Bombshell  Oddball  Madame Masque  Maggia  Moonstone  Phantom Rider  Silencer  Swordsman  Trick Shot 
Publications:  Solo Avengers  Hawkeye & Mockingbird  Widowmaker  Hawkeye: Blindspot 
Related articles:  Cross Technological Enterprises  The Hawkeye Initiative  ฮอคอาย (ละครชุด)
ทรูแมน คาโพตี

ทรูแมน คาโพตี
ทรูแมน การ์เซีย คาโพตี (อังกฤษ: Truman Garcia Capote; 30 กันยายน พ.ศ. 2467 — 25 สิงหาคม พ.ศ. 2527) เป็นนักเขียนชาวอเมริกันซึ่งมีชื่อเสียงจากการเขียนนวนิยายเชิงสารคดี (nonfiction novel) เรื่อง In Cold Blood ซึ่งเป็นการเล่าถึงเหตุการณ์ที่เกิดขึ้นจริงในรูปแบบนวนิยาย และนวนิยายเรื่อง Breakfast at Tiffany's ซึ่งทั้งสองเรื่องถือว่าเป็นวรรณกรรมคลาสสิกของอเมริกันและได้ถูกนำไปสร้างเป็นภาพยนตร์
แหล่งข้อมูลอื่น

Pati Hill (Spring–Summer 1957). "Truman Capote, The Art of Fiction No. 17". Paris Review.
ทรูแมน คาโพตี ที่เว็บไซต์ Curlie
ทรูแมน คาโพตี ที่อินเทอร์เน็ตมูวีเดตาเบส
งานโดยหรือเกี่ยวกับ ทรูแมน คาโพตี ในห้องสมุดต่าง ๆ ในแคตาลอกของเวิลด์แคต
Truman Capote Papers
Truman Capote: His Life & Works
Capote reading "A Christmas Memory" เก็บถาวร 2011-06-08 ที่ เวย์แบ็กแมชชีน
FBI file on Truman Capote
ทรานส์ฟอร์เมอร์ส 4: มหาวิบัติยุคสูญพันธุ์

| ทรานส์ฟอร์เมอร์ส 4: มหาวิบัติยุคสูญพันธุ์ |
| --- | --- |
ใบปิดภาพยนตร์
กำกับ: ไมเคิล เบย์
เขียนบท: เอเรน ครูเกอร์
สร้างจาก: ทรานส์ฟอร์มเมอร์ส โดย ฮาสโบร
อำนวยการสร้าง:   ลอเรนโซ ดิ โบนาเวนตูรา  ทอม เดอซานโต  ดอน เมอร์ฟี  เอียน ไบรซ์ 
นักแสดงนำ:   มาร์ก วาห์ลเบิร์ก  สแตนลีย์ ทุชชี 
กำกับภาพ: อาเมียร์ โมกรี
ตัดต่อ:   วิลเลียม โกลเดนเบิร์ก  โรเจอร์ บาร์ตัน  พอล รูเบลล์ 
ดนตรีประกอบ: สตีฟ จาบลอนสกี
บริษัทผู้สร้าง:   พาราเมาต์พิกเจอส์  ฮาสโบรสตูดิโอส์  ไชนามูฟวีแชนเนิล  ดิโบนาเวนตูราพิกเจอส์  
ผู้จัดจำหน่าย: พาราเมาต์พิกเจอส์
วันฉาย:   19 มิถุนายน ค.ศ. 2014 (2014-06-19) (ฮ่องกง)    25 มิถุนายน ค.ศ. 2014 (2014-06-25) (ไทย)    27 มิถุนายน ค.ศ. 2014 (2014-06-27) (สหรัฐ) 
ความยาว: 165 นาที
ประเทศ: สหรัฐ
ภาษา: อังกฤษ
ทุนสร้าง: 210 ล้านดอลลาร์สหรัฐ
ทำเงิน: 1.104 พันล้านดอลลาร์สหรัฐ
ทรานส์ฟอร์มเมอร์ส มหาวิบัติยุคสูญพันธุ์ (อังกฤษ: Transformers: Age of Extinction) เป็นภาพยนตร์อเมริกันในปี ค.ศ. 2014 และเป็นเรื่องที่ 4 ของภาพยนตร์ทรานส์ฟอร์มเมอร์ส ซึ่งต่อจากภาคทรานส์ฟอร์มเมอร์ส 3 นำแสดงโดย มาร์ก วาห์ลเบิร์ก กำกับการแสดงโดย ไมเคิล เบย์ และได้ สตีเวน สปีลเบิร์ก เป็นผู้อำนวยการบริหาร โดยออกฉายในประเทศไทยเมื่อวันที่ 25 มิถุนายน ค.ศ. 2014
ในระหว่างการสร้างทรานส์ฟอร์มเมอร์ส 3 ไชอา เลอบัฟ และไมเคิล เบย์ ได้ยืนยันว่าพวกเขาจะไม่กลับมาในภาคที่สี่ของซีรีส์ ส่วนโรแลนด์ เอมเมอริค, โจ จอห์นสตัน, จอน เทอร์เทิลเทิบ, สตีเฟน ซอมเมอร์ส, หลุยส์ เลแตร์ริเยร์ และเดวิด เยตส์ ต่างได้รับการลือว่าจะเข้ามาทำหน้าที่แทนไมเคิล เบย์
เนื้อเรื่อง

สถานการณ์พลิกจากหน้ามือเป็นหลังมือ เมื่อทางหน่วยเหนือหักหลัง ออพติมัส ไพรม์ และเหล่าออโต้บ็อตส์ ไปเข้ากับ ล็อกดาวน์ หุ่นยนต์ฝ่ายนักล่าเงินรางวัล ซึ่งล็อกดาวน์ได้อ้างว่าตนได้รับคำสั่งจากหุ่นยนต์ระดับสูงให้นำตัว อ็อพติมัส ไพรม์ กลับไปกับล็อกดาวน์ ทางหน่วยเหนือของสหรัฐอเมริกาได้ร่วมมือกับล็อกดาวน์ เพื่อทำการสังหาร แร็ตเชต ลีดฟูท และออโต้บ็อตส์ตัวอื่น ๆ เสียชีวิตเกือบทั้งหมด ขณะเดียวกัน อ็อพติมัส ไพรม์ ก็ได้รับบาดเจ็บจากสถานการณ์ร้ายแรงนี้เช่นเดียวกัน
ณ รัฐเท็กซัส ที่อยู่อาศัยของ เคด เยเกอร์ นักประดิษฐ์ที่กำลังตามหาเศษเหล็กมาประดิษฐ์ของวิเศษ บังเอิญพบกับรถบรรทุกคันหนึ่ง ที่มีแต่กระสุนปืนใหญ่อยู่ทั่วบริเวณ เขาจึงนำกลับมาที่บ้านด้วยเพื่อหวังจะสร้างของสำคัญสักอย่าง โดยไม่รู้ว่ารถบรรทุกคันนั้นคืออ็อพติมัส เคด อาศัยอยู่กับลูกสาว เทสซ่า เยเกอร์ เธอมีแฟนเป็นนักแข่งรถนามว่า เชน และมี ลูคัส เป็นเพื่อนสนิทคนเดียวของเคด หลังจากนั้นไม่นาน เคด เทสซ่า และลูคัสได้รู้ว่ารถบรรทุกคันนั้นคือ อ็อพติมัส ไพรม์ เคดจึงหาทางซ่อมแซมเขาจนหายดี แต่ขณะเดียวกันทางหน่วยเหนือและล็อกดาวน์จับสัญญาณอ็อพติมัสได้ จึงเข้าโจมตีและยิงระเบิดบ้านของเคดทิ้งทั้งหลัง โชคดีที่เชนขับรถแข่งมาช่วยเคด เทสซ่า และลูคัสได้ทัน เมื่อหนีมาถึงตึกร้างล็อกดาวน์ตามไประดมยิงระเบิดเข้าใส่พวกเขาทั้งสี่ ลูคัสหนีระเบิดไม่ทันจึงเสียชีวิตทันที
ต่อมา อ็อพติมัสได้เปลี่ยนโหมดรถบรรทุกเสียใหม่ และมุ่งหน้าไปถึงที่ซ่อนตัวของ บัมเบิ้ลบี ฮาวด์ ครอสแฮร์ส และ ดริฟต์ ซึ่งเป็นเหล่าออโต้บ็อตส์ที่ยังหลงเหลืออยู่เพียงสี่ตัว เคดได้นำเครื่องบันทึกภาพที่ขโมยมาจากคนของหน่วยเหนือคนหนึ่งมาได้ มาฉายภาพให้ออโต้บ็อตส์ทุกตัวได้เห็นเหตุการณ์ที่แร็ตเชต และลีดฟูทถูกฆ่าตายโดยน้ำมือมนุษย์ เหล่าออโต้บ็อตส์จึงมุ่งหน้าโจมตีบริษัท เคเอสไอ ผู้ผลิตหุ่นยนต์ทรานส์ฟอร์เมี่ยม รวมถึง โจชัวร์ ที่เป็นต้นเหตุของเรื่องนี้ แต่สุดท้ายอ็อพติมัสตัดสินใจไม่ฆ่าโจชัวร์ และทำการทยอยทัพกลับ แต่ทางเคเอสไอก็ส่งหุ่นยนต์ต้นแบบ นำโดย กัลวาทรอน และอีกมากมายหลายตัวออกไปตามไล่ล่าพวกเขา อ็อพติมัสต่อสู้กับกัลวาทรอน อ็อพติมัสพลาดท่าถูกล็อกดาวน์ลอบยิงบาดเจ็บ ล็อกดาวน์จึงจับตัวอ็อพติมัส รวมถึงเทสซ่าไปด้วย
ออโต้บ็อตส์ทั้งหมดจึงลอบเข้าไปในยานบินของล็อกดาวน์เพื่อเข้าช่วยอ็อพติมัสและเทสซ่าที่อยู่ในยานบินของล็อกดาวน์ เคด และ เชนตามไปด้วยจนได้อาวุธปืนขนาดใหญ่ของลูกน้องล็อกดาวน์ตัวหนึ่งโดยบังเอิญ ส่วนเหล่าออโต้บ็อตส์เมื่อช่วยเหลืออ็อพติมัสสำเร็จแล้ว ออพติมัสจึงทำการขโมยยานบินล็อกดาวน์ส่วนหนึ่งไป นั่นจึงทำให้ อ็อพติมัส ได้พบกับนักโทษที่ถูกขังอยู่ในยานบินลำนั้นหลายต่อหลายตัว หนึ่งในนั้นก็คือ กริมล็อก และหุ่นยนต์เหล่าไดโนบ็อตส์ทั้งหลาย อ็อพติมัสจึงปล่อยตัวพวกเขาออกมา แต่กริมล็อกหยิ่งผยองไม่ยอมอยู่ใต้อาณัติ จนเกิดการต่อสู้กัน กริมล็อกสู้ไม่ได้จึงขอยอมแพ้ ทำให้อ็อพติมัส ไพรม์ ได้กริมล็อกและเหล่าไดโนบ็อตส์มาเป็นพวกเดียวกัน ขณะเดียวกันโจชัวร์มองเห็นข้อเสียร้ายแรงที่ตนได้สร้างกัลวาทรอนขึ้นมากับมือ จึงตัดสินใจย้ายข้างมาอยู่ร่วมกับเคด บัมเบิ้ลบี และ ฮาวด์ ปะทะกับหุ่นยนต์ทรานส์ฟอร์เมี่ยมอย่างดุเดือดจนบาดเจ็บทั้งคู่ โชคดีที่อ็อพติมัส ไพรม์ ออโต้บ็อตส์ที่เหลือ รวมถึงไดโนบ็อตส์มุ่งหน้าเข้าปะทะกับหุ่นทรานส์ฟอร์เมี่ยมทันเวลา อ็อพติมัส ไพรม์จึงแยกไปปะทะกับล็อกดาวน์ เคดสั่งให้เชน พาเทสซ่านั่งรถบัมเบิ้ลบีหนีไป แล้วตนจึงออกไปช่วยอ็อพติมัส แต่สุดท้ายเทสซ่าไม่เชื่อฟังจึงให้บัมเบิ้ลบีวกกลับไปช่วยเคด ที่กำลังใช้ปืนใหญ่ยิงเข้าใส่ล็อกดาวน์ อ็อพติมัสสบโอกาสจึงสังหารล็อกดาวน์สิ้นใจในทันที ขณะที่กัลวาทรอน หนีรอดไปได้และไปซ่อนตัวรอวันล้างแค้นครั้งต่อไป
นักแสดง

| บทบาท |  นักแสดง |
| --- | --- |
มนุษย์
เคด เยเกอร์: มาร์ก วอห์ลเบิร์ก
โจชัว จอยซ์: สแตนลีย์ ทุชชี
เทสซ่า เยเกอร์: นิโคลา เพลท์ซ
เชน ไดสัน: แจ็ค เรย์เนอร์
แฮโรลด์ แอททิงเจอร์: เคลซีย์ แกรมเมอร์
ซู เย่ว์หมิง: หลี่ ปิงปิง
ดาร์ซี เทอร์เรล: โซเฟีย ไมลส์
เจมส์ ซาวอย: ไททัส เวลลิเวอร์
ลูคัส แฟลนเนอรี: ที. เจ. มิลเลอร์
แกรนด์แดม: เมลานี สเปคท์
ผู้ช่วยของโจชัว: วิกตอเรีย ซัมเมอร์
ออโต้บ็อตส์
ออพติมัส ไพรม์: ปีเตอร์ คัลเลน
บัมเบิ้ลบี: มาร์ค ไรอัน
แร็ตเชต: โรเบิร์ธ ฟ็อกซ์วอร์ธ
ฮาวด์: จอห์น กู๊ดแมน
ครอสแฮร์ส: จอห์น ดิมักจิโอ
ดริฟต์: เคน วาตานาเบะ
เบรนส์: รีโน วิลสัน
ไดโนบ็อตส์
กริมล็อก: ????
สลัค: ????
สคอร์น: ????
สเตรฟ: ????
ดีเซปติคอนส์

????: 
ทรานส์ฟอร์เมี่ยม 
สติงเกอร์: ????
จังค์ฮีป: ????
นักล่าเงินรางวัล
ล็อกดาวน์: มาร์ค ไรอัน
วูลฟ์ (หุ่นยนต์หมาป่า): ????
นอกจากนี้ยังมี ไมเคิล หว่อง หลี่ เหลียงเหว่ย หาน เกิง และเอ็ดเวิร์ด ที. เวิลเบิร์น รองประธานฝ่ายการออกแบบของเจเนอรัลมอเตอร์ ร่วมแสดงด้วย
แหล่งข้อมูลอื่น

Centralmovie
เว็บไซต์ทางการ
ทรานส์ฟอร์เมอร์ส 4: มหาวิบัติยุคสูญพันธุ์ ที่อินเทอร์เน็ตมูวีเดตาเบส
ทรานส์ฟอร์เมอร์ส 4: มหาวิบัติยุคสูญพันธุ์ ที่ออลมูวี
รายละเอียดตัวละคร
Transformers: Age of Extinction ที่สยามโซน
ทรานส์เอเชียแอร์เวย์

ทรานส์เอเชียแอร์เวย์ (อังกฤษ: TransAsia: TNA; จีนตัวย่อ: 复兴航空; จีนตัวเต็ม: 復興航空; พินอิน: Fùxīng Hángkōng) เป็นสายการบินสัญชาติไต้หวัน มีสำนักงานอยู่ในเขตต้าถง กรุงไทเป เกาะไต้หวัน ให้บริการเที่ยวบินเหมาลำภายในประเทศเป็นหลัก และเที่ยวบินประจำระหว่างประเทศ บริเวณภูมิภาคจีนแผ่นดินใหญ่ เอเชียตะวันออก และเอเชียตะวันออกเฉียงใต้ เมื่อปี พ.ศ. 2557 มีการเปิดตัวสายการบินต้นทุนต่ำในสังกัด V Air ซึ่งต่อมากลับปิดตัวลงเมื่อวันที่ 1 ตุลาคม พ.ศ. 2559 และยุบกิจการรวมกับทรานส์เอเชีย
เนื่องจากบริษัทประสบภาวะขาดทุนตั้งแต่อุบัติเหตุทรานส์เอเชียแอร์เวย์ เที่ยวบินที่ 222 และเที่ยวบินที่ 235 ในปี พ.ศ. 2557 และ 2558 ตามลำดับ ทำให้ในวันที่ 21 พฤศจิกายน พ.ศ. 2559 บริษัทได้ยกเลิกเที่ยวบินและคืนค่าตั๋วโดยสารให้ผู้ที่จะเดินทางกับสายการบินทั้งหมด  และวันต่อมาคณะกรรมการบริหารบริษัทได้ตัดสินใจยุบเลิกกิจการ